EkBass/fiwiki-20250220-pages-articles huggingface dataset:
Tupi-kielet

Tupi-kielet ovat 71:sta Etelä-Amerikassa puhuttavasta kielestä koostuva kielikunta. ==Historia, jäsenet ja luokitus== Kun portugalilaiset aikoinaan saapuivat Brasiliaan, he huomasivat, että alkuperäiskansojen, kuten tupien, puhumat kielet muistuttivat hyvin paljon toisiaan joka puolella rannikkoa. Jesuiittalähetyssaarnaajat hyödynsivät kielten samankaltaisuuksia ja loivat niistä yhteiskielet nimeltään línguas gerais eli "yleiset kielet", joita puhuttiin alueella 1800-luvulle asti. Tunnetuin ja tavallisin näistä kielistä oli muinaistupi, jonka nykymuotoa puhuvat Rio Negron alueen intiaanit. He käyttävät siitä nimitystä ñeengatú eli "hieno kieli". Tupilaisten kielten ryhmässä on kuitenkin muitakin kieliä, esimerkiksi lähialueella puhuttu guarani, joka on sukua muinaistupin kielelle. Vaikka guaranin kielen historia on lähes samanlainen, se ei ole lainannut niin paljon espanjasta kuin tupi portugalista. Nykyään guarania puhuu seitsemän miljoonaa ihmistä, ja se kuuluu Paraguayn ja Bolivian virallisiin kieliin. Tupi-kielten ryhmässä on myös useita kieliä, joilla on vähemmän puhujia kuin tupilla ja guaranilla. Kielikunta saattaa olla sukua je-tupi-karibin kielihaaran alla esiintyville gen ja karibin kielikunnille. ==Tupi-kielet== Tupi-kielet jakautuvat 10 alaryhmään: * Arikemilaiset kielet ** arikem ** kabixiana ** karitiâna * Awetilaiset kielet ** awetí * Jurunalaiset kielet ** jurúna ** maritsauá ** xipaya * Mawé Saterén kielet ** sateré-mawé * Mondelaiset kielet ** aruá ** cinta larga ** gavião do Jiparaná ** kanoé ** mondé ** suruí * Mundurukulaiset kielet ** kuruaya ** munduruku * Puruboralaiset kielet ** puruborá * Ramaramalaiset kielet ** karo ** urumi * Tuparilaiset kielet ** Akuntsu ** Kepkiriwát ** Makuráp ** Mekens ** Tuparí ** Wayoró * Tupi-guaranilaiset kielet ** kokoma ** guarani ** ñeengatú ** muinaistupi ** omagua ** potiguara ** tupinikin == Lähteet == *
Badnerlied

Badnerlied on Badenin epävirallinen hymni. Se on runoiltu luultavasti 1865 Sachsenliedin pohjalta, jonka kanssa se onkin hyvin samankaltainen. == Sanat == Das schönste Land in Deutschlands Gau’n, das ist mein Badnerland. Es ist so herrlich anzuschaun und ruht in Gottes Hand. Kertosäe: Drum grüß ich dich mein Badnerland, du edle Perl’ im deutschen Land. frisch auf, frisch auf; frisch auf, frisch auf; frisch auf, frisch auf mein Badnerland. In Karlsruh’ ist die Residenz, in Mannheim die Fabrik. In Rastatt ist die Festung und das ist Badens Glück. Kertosäe In Haslach gräbt man Silbererz, Bei Freiburg wächst der Wein, im Schwarzwald schöne Mädchen, ein Badner möcht’ ich sein. Kertosäe Alt-Heidelberg, du feine, du Stadt an Ehren reich, am Neckar und am Rheine, kein’ and’re kommt dir gleich. Kertosäe Der Bauer und der Edelmann, das stolze Militär die schau’n einander freundlich an, und das ist Badens Ehr. Kertosäe == Aiheesta muualla == *Tietoa hymnistä ja MP3-tiedosto Luokka:Saksalaiset isänmaalliset laulut
Gustav Bergmann

Gustav Bergmann (4. toukokuuta 1906 Wien, Itävalta – 21. huhtikuuta 1987) oli itävaltalaissyntyinen juutalainen filosofi, jonka erityisalaa oli ontologia. Opiskeluaikoinaan hän osallistui Wienin piirin kokouksiin. Muutettuaan Yhdysvaltoihin hän toimi filosofian ja psykologian professorina Iowan yliopistossa. == Elämä == Bergmann syntyi Wienissä. Hänen vanhempansa olivat kauppias Fritz Bergmann ja tämän vaimo Therese Pollack. Hän opiskeli Wienin yliopistossa ja valmistui filosofian tohtoriksi matematiikasta vuonna 1928. Bergmann työskenteli yhdessä Albert Einsteinin ja oman ohjaajansa kanssa auttaen Einsteinia tämän fysiikan tutkimuksissa vuonna 1931. Väitöskirjaansa työstäessään hänet kutsuttiin osallistumaan Wienin piirin kokouksiin. Näissä kokouksissa hän liittyi loogisiin positivisteihin. Muutama vuosi valmistumisensa jälkeen vuonna 1935 hän hakeutui jälleen Wienin yliopistoon opiskelemaan lakia. Tuohon aikaan kansallissosialistien hallinto alkoi kuitenkin olla uhkaava hänen kannaltaan. Työskenneltyään lakimiehenä kolme vuotta hän muutti Itävallasta Yhdysvaltoihin vuonna 1938. Matkalla Yhdysvaltoihin hän kirjoitti laivassa Otto Neurathin pyynnöstä Wienin piiristä muistelmat "Erinnerungen an den Wiener Kreis: Brief an Otto Neurath". Yhdysvalloissa Bergmannista tuli 1940-luvun alkupuolella Iowan yliopiston filosofian ja psykologian apulaisprofessori. Vuonna 1950 hän oli jo yliopiston varsinainen professori. Hän jäi eläkkeelle vuonna 1974 mutta jatkoi psykologian opettamista ja filosofisia tutkimuksia yliopistossa vuonna 1987 tapahtuneeseen kuolemaansa saakka. == Teokset == * "Erinnerungen an den Wiener Kreis: Brief an Otto Neurath", julkaisussa Vertriebene Vernunft II: Emigration und Exil Ӧsterreichischer Wissenschaft, 1987 (Käännetty englanniksi: "Memories of the Vienna Circle: Letter to Otto Neurath" * The Metaphysics of Logical Positivism New York: Longmans, Green & Co. 1954. Second edition: Madison, University of Wisconsin Press, 1967. * Philosophy of Science Madison: University of Wisconsin Press 1957. * Meaning and Existence Madison: University of Wisconsin Press 1959. * Logic and Reality Madison: University of Wisconsin Press 1964. * Realism: A Critique of Brentano and Meinong Madison: University of Wisconsin Press 1967. * New Foundations of Ontology Madison: University of Wisconsin Press 1992. Edited by William Heald. ==Lähteet== == Aiheesta muualla == * Corazzon, Raul: Ontological Realism of Gustav Bergmann Theory and History of Ontology * Hochberg, Herbert: Gustav Bergmann * Kemerling, Garth: Philosophy Pages - Gustav Bergmann Luokka:Itävaltalaiset filosofit Luokka:Wienin piiri Luokka:Yhdysvaltalaiset filosofit Luokka:Itävaltalaiset professorit Luokka:Yhdysvaltalaiset professorit Luokka:Vuonna 1906 syntyneet Luokka:Vuonna 1987 kuolleet
Sachsenlied

Sachsenlied on saksalainen laulu. Vuonna 1890 se ilmestyi nimellä Sachsenhymne. Laulun on sanoittanut Maximilian Hallbauer ja säveltänyt Julius Otto. Tällä hetkellä Saksin osavaltiolla ei kuitenkaan ole hymniä, eikä mielipidemittausten mukaan enemmistö edes haluaisi sellaista. == Sachsenlied == Gott sei mit dir mein Sachsenland, blüh’ frei und fröhlich fort! ”Ein frommes Herz und fleiß’ge Hand!” das sei mein Losungswort! Hell leuchte deiner Tugend Glanz, du edle Perl’ im deutschen Kranz. Glück auf, Glück auf, Glück auf, Glück auf, Glück auf, Glück auf, mein Sachsenland! Wohl bist an Schätzen reich du nicht, bist klein und eng umgrenzt. Doch deine Kraft, die ist das Licht das Hütt’ und Thron umglänzt. Laut töne deiner Weisheit Ruhm du Säul’ im deutschen Heiligtum. Glück auf, Glück auf, Glück auf, Glück auf, Glück auf, Glück auf, mein Sachsenland! In Sturm und Not auch lock’re nicht, das alte heil’ge Band das deutscher Sinn für Recht und Pflicht um Volk und Herrscher wand. Gesund sei Stamm und Krone dein du starker Baum im deutschen Hain. Glück auf, Glück auf, Glück auf, Glück auf, Glück auf, Glück auf, mein Sachsenland! Luokka:Saksalaiset isänmaalliset laulut
Flensburg

Flensburg () on kaupunki Saksan pohjoisimman osavaltion Schleswig-Holsteinin pohjoisosassa lähellä Tanskan rajaa. Flensburgissa on asukkaita 87 432, ja se on pinta-alaltaan 56,38 neliökilometrin suuruinen. Asukastiheys kaupungissa on 1 541 as./km². Se on osavaltionsa kolmanneksi väkirikkain kaupunki Kielin ja Lyypekin jälkeen.Schleswig-Holstein Citypopulation == Historia == Flensburgin perustivat keskiajalla tanskalaiset asuttajat. Vuonna 1284 vahvistettiin sen kaupunginoikeudet, ja siitä nousi nopeasti yksi Schleswigin ruhtinaskunnan tärkeimmistä kaupungeista. Kaupunki ei sijainnista huolimattaan ollut Hansaliiton jäsen, mutta se kuitenkin harjoitti sen kanssa elintärkeää kauppaa. Vuosina 1460–1864 Flensburg oli Tanskan kuningaskunnan suurin satama Kööpenhaminan jälkeen. Vuonna 1864 kaikki kuitenkin muuttui, kun Tanska joutui luovuttamaan Schleswigin alueen Preussille toisessa Schleswigin sodassa.City History 1800 - 1899 Flensburg. Vuonna 1920 osa Schleswigistä palautettiin Tanskalle kansanäänestyksen perusteella. Maakunnan eteläisessä osassa äänestys järjestettiin jokaisessa kunnassa erikseen, ja Flensburgissa 75 prosenttia äänestäneistä kannatti pysymistä osana Saksaa. Uusi raja tuli kulkemaan kuitenkin vain 5 kilometriä kaupungin pohjoispuolella.City History 1900 - 1945 Flensburg. Toisen maailmansodan loppuvaiheessa, neuvostojoukkojen vallattua Berliinin, Saksan hallitus siirtyi suuramiraali Karl Dönitzin johdolla Flensburgiin. Hallitus toimi vuonna 1910 perustetussa Mürwikin laivastokoulussa, jonka tiloihin oli sodan viimeisinä päivinä paennut tuhansia Saksan armeijan ja hallinnon edustajia. Siellä päätettiin myös Saksan antautumisesta 7. toukokuuta 1945. == Tanskalainen vähemmistö == Flensburgin tanskalainen vähemmistö ylläpitää kaupungissa ja sen ympäryskunnissa kouluja, kirjastoja sekä Etelä-Schleswigin tanskalaista kirkkoa. Tiedosto:Flensburg Nordertor.jpg|Nordertor Tiedosto:Das Rote Schloss am Meer (Flensburg-Mürwik Juli 2014), Bild 07.JPG|Marineschule Mürwik Tiedosto:Flensburg Wasserturm Mürwik.jpg|Mürwiker Wasserturm Tiedosto:Der Dampfer Alexandra fährt im Flensburger Hafen.JPG|Alexandra Tiedosto:Kraftfahrt-Bundesamt (Fenster mit Rollos bilden an dem Tag Abkürzung KBA), Flensburg-Mürwik Mai 2014, Bild 06.JPG|KBA Tiedosto:Flensburg 2015-08 img12 Jürgensby panorama.jpg|Flensburgin satamaa == Lähteet == == Aiheesta muualla == Luokka:Schleswig-Holsteinin kunnat Luokka:Saksan kaupungit
Stamford

Stamford on usean paikan nimi: *Stamford, kylä Australiassa *Stamford, kaupunki Englannissa *Stamford, kaupunki Yhdysvaltojen Connecticutissa *Stamford, kylä Yhdysvaltojen Nebraskassa *Stamford, kaupunki Yhdysvaltojen New Yorkissa *Stamford, kaupunki Yhdysvaltojen Texasissa *Stamford, paikkakunta Yhdysvaltojen Vermontissa
Ruotsinsuomi

Ruotsinsuomi on nimitys, jota käytetään Ruotsissa asuvien suomalaisten käyttämästä suomen kielestä. Ruotsinsuomi muistuttaa hyvin paljon Suomessa käytettävää suomen kieltä. Erot liittyvät lähinnä sanastoon. Ruotsinsuomessa käytetään ruotsin kielestä johdettuja ilmaisuja esimerkiksi metro-sanan sijasta nimitystä tunnelbaana (), tietokoneesta nimeä daata () ja kännykästä nimeä mopiili (). Ruotsalaisen yhteiskunnan kuvaamisessa tarvitaan sanatarkkoja käännöksiä huolimatta siitä, että monilta osin Suomen ja Ruotsin yhteiskuntajärjestelmät muistuttavatkin toisiaan. Esimerkiksi Ruotsin eduskunnasta käytetään nimitystä valtiopäivät, Suomen kansaneläkelaitosta vastaavasta Försäkringskassasta käytetään nimitystä Vakuutuskassa. Myös puoluenimiä on käännetty ruotsinsuomeksi. Suomen Kokoomus-puoluetta vastaava Moderaterna on käännetty muotoon maltilliset. Vastaavasti myös Ruotsin Alkoa vastaava Systembolaget on käännetty muotoon Systeemi ruotsinsuomalaisessa puhekielessä. Ruotsinsuomalainen kielilautakunta (nykyään osa Kielen ja kansanperinteen tutkimuslaitosta) valvoo suomen kielen asemaa Ruotsissa, tarkastaa käännöksiä ja antaa kielineuvontaa, julkaisee Kieliviesti-lehteä ja levittää tietoa suomen kielestä. ==Katso myös== *Meänkieli ==Kirjallisuutta== * ==Aiheesta muualla== *Ruotsinsuomalainen kielilautakunta *Sverigefinska Riksförbundet RSKL (Ruotsinsuomalaisten Keskusliitto) luokka:Ruotsin kielet Luokka:Suomen kieli
Heikki Partanen

Heikki Juhani Partanen (29. tammikuuta 1942 Helsinki – 26. marraskuuta 1990 Helsinki) oli suomalainen elokuvaohjaaja ja -tuottaja sekä animaattori. Hänen tunnetuimpia elokuviaan ovat Ramses ja unet (1982) sekä Pessi ja Illusia (1983), jotka hän sekä ohjasi että tuotti. Hän sai yksin ja yhdessä muiden kanssa yhteensä neljä Jussi-palkintoa. Hänellä oli yhdessä vaimonsa Riitta Rautoman (1944–1994) kanssa tuotantoyhtiö Partanen & Rautoma. (biografia Kari Uusitalo 8.2.2014) Partanen opiskeli Taideteollisen oppilaitoksen elokuvakoulussa 1960–1963 ja toimi siellä kamerataiteen lehtorina 1965–1968. Hänen yhdessä Juha Soisalon kanssa opinnäytetyönään tekemä lyhyt pala- animaatio Minna ja Merihärkä palkittiin Pohjoisvision kilpailussa 1964. Partanen muistetaan hänen vuosina 1964–1968 tekemistään, klassikoiksi muodostuneista pala-animaatiosarjoista Hinku ja Vinku ja Käytöskukka, joissa lapsille opetettiin hyviä tapoja. Sarjoissa seikkailivat porsaat Hinku ja Vinku sekä pahantuulinen Suursyömäri. Ensimmäinen Hinku ja Vinku -sarja sai vuonna 1966 parhaan televisioelokuvan Jussin lastensarjassa ja se palkittiin myös valtion elokuvapalkinnolla sekä Moskovan elokuvafestivaaleilla. Partanen työskenteli 1960-lopulta alkaen yhdessä vaimonsa Riitta Rautoman kanssa. Käytöskukan jälkeen he toteuttivat muun muassa 13-osaisen animaatiosarjan Satuja vallasta (1973), jonka tuottivat yhdessä Yleisradio ja Sveriges Radio, sekä vuosina 1973–1975 Kaarle Krohnin kokoamiin kansansatuihin perustuneet lyhytanimaatiot Kettu ja Karhu, Koiran ja suden ystävyys ja Jänis ja vuohi.Tuula Leinonen: 100 vuotta suomalaista animaatiota, s. 88–90. Aalto ARTS Books, Helsinki 2014. Partanen ja Rautoma siirtyivät 1970-luvun puolivälissä lyhyistä animaatioista pitkiin live-elokuviin. He ohjasivat yhdessä Katariina Lahden kanssa vanhaan suomalaiseen kansansatuun perustuneen elokuvan Antti Puuhaara (1976), josta he voittivat seuraavana vuonna yhdessä parhaan ohjauksen Jussin. Partanen oli myös yksi elokuvan käsikirjoittajista. Partasen vuonna 1982 ohjaama Egyptin historiasta kertonut dokumentti Ramses ja unet sai kolme Jussia, joista parhaan tuottajan Jussi jaettiin Partasen ja Rautoman kesken. Lisäksi Partanen sai vuonna 1984 parhaan ohjauksen Jussin Yrjö Kokon satukirjaan perustuneesta elokuvasta Pessi ja illusia (1984). Partanen oli myös tuotantopäällikkönä Timo Bergholmin elokuvassa Punahilkka (1968) ja ohjasi joitain lyhytelokuvia. Partasen viimeinen ohjaus oli vuonna 1988 Lauri Viidan runon pohjalta tehty lyhytelokuva Kukunor. Partanen nimitettiin taiteilijaprofessoriksi 1988. Hän teki itsemurhan 48-vuotiaana vuonna 1990. == Lähteet == ==Aiheesta muualla== * Luokka:Suomalaiset elokuvaohjaajat Luokka:Suomalaiset animaattorit Luokka:Jussi-palkinnon saajat Luokka:Taiteilijaprofessorit Luokka:Itsemurhan tehneet Luokka:Vuonna 1942 syntyneet Luokka:Vuonna 1990 kuolleet
Viineri

Viineri tai wiener on tanskalaislähtöinen, yleensä makea leivonnainen, joka on valmistettu voitaikinasta tai vastaavanlaisesta vehnäjauhotaikinasta. Yleensä viinerissä on sisällä tai päällä esimerkiksi hilloa tai marmeladia. Viinerin tarina alkoi noin 150 vuotta sitten, jolloin tanskalaiset leipurit saapuivat Itävallasta leivonnaisen idea mukanaan. Vuosien varrella resepti on muuttunut, esimerkiksi siirtyminen voista margariiniin teki viineristä keveän ja lehtevän. Viinerin kuohkeus saadaan kaulimalla ja taittelemalla taikina kerroksittaiseksi useaan kertaan. Parhaimman lopputuloksen takaamiseksi jauhot tulisi pakastaa ennen käyttöä, käyttää jääkylmää vettä sekä lepuuttaa taikinaa kylmässä jääkaapissa kaulitsemisten välissä. Viineri tulee leipoa nopeasti ja määrätietoisesti, sillä sen lämpötilaa ei saisi päästää nousemaan yli +15 °C:n. ==Lähteet== Luokka:Leivokset
Boxcar Willie

Lecil Travis Martin, taiteilijanimeltään Boxcar Willie (1. syyskuuta 1931 – 12. huhtikuuta 1999) oli yhdysvaltalainen countrymusiikin laulaja. Willie syntyi Teksasissa ja liittyi Yhdysvaltain ilmavoimiin 1949. Hän tapasi tulevan vaimonsa Lloenen Idahossa 1962. Pari sai sittemmin neljä lasta. Willie osallistui Kalifornian San Joséssa kykyjenetsintäshow'hon, jossa hän käytti ensimmäistä kertaa taiteilijanimeään. Willie ryhtyi päätoimiseksi muusikoksi 1976 jätettyään ilmavoimat. Hänen toinen albuminsa King of the Road oli Englannissa menestys ja nousi listojen viidennelle sijalle.http://www.allmusic.com/artist/p1531 Boxcar Willien uran kohokohtia olivat vuonna 1981 Grand Ole Opryn jäsenyys sekä vuonna 1984 "lupaavimman uuden artistin" palkinto Country Music Awards (CMA) toimesta. Williellä todettiin vuonna 1996 leukemia, johon hän menehtyi Bransonissa, Missourissa 1999. == Albumit == * Boxcar Willie (1976) * Daddy Was A Railroad Man (1978) * Boxcar Willie Sings Hank Williams And Jimmie Rodgers (1979) * Take Me Home (1980) * Greatest Hits – Boxcar Willie (1980) * King of the Road (1981) * Last Train to Heaven featuring Lee Gentry (1982) * Best of Boxcar, Vol. 1 (1982) * ...Not the Man I Used to Be (1983) * Boxcar Willie (1986) * Live At Wembley (1988) * Best Loved Favorites (1988) * Pure Country Magic (1991) * Truck Driving Favorites (1991) * Rocky Box: Rockabily (With The Skeletons) (1993) * The Spirit of America (1994) * Achy Breaky Heart (1996) * American Songs – The Very Best of Johnny Cash & Boxcar Willie (2004) == Lähteet == Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Vuonna 1931 syntyneet Luokka:Vuonna 1999 kuolleet
Toivo Lång

Toivo Aapeli Lång (aik. Long, (2. syyskuuta 1903 Nastola – 5. maaliskuuta 1970 Lahti) oli suomalainen poliitikko, joka toimi SKDL:n kansanedustajana vuosina 1945–1948. Lång oli myös SKP:n Kymen piirisihteeri ja Lahden kaupunginvaltuuston jäsen. Presidentin valitsijamiehenä hän oli vuonna 1950. Ammatiltaan Lång oli muurari. Hän oli poliittisista syistä vangittuna useaan otteeseen vuosina 1929–1944. Jatkosodan aikana Lång oli turvasäilössä muun muassa Koveron keskitysleirillä. Toivo Långin veli oli desantti Matti Lång. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Lahden kaupunginvaltuutetut Luokka:Hämeen vaalipiiri Luokka:Suomalaiset muurarit Luokka:Vuonna 1903 syntyneet Luokka:Vuonna 1970 kuolleet
Gardenia-Helsinki

thumb|Sisäänkäyntirakennus. Gardenia-Helsinki oli vuonna 2001 avattu ja vuoden 2015 lopussa suljettu puutarhanähtävyys Helsingin Viikissä. Gardenialla oli sekä sisä- että ulkopuutarha, joista ulkopuutarha oli yleisölle avoin ja sisäpuutarha maksullinen. Trooppinen sisäpuutarha oli keskittynyt Kaakkois- Aasian hyötykasveihin, ja kokoelma sisälsi runsaasti muun muassa hedelmä- ja maustekasveja. Ulkoalueella oli japanilainen kivipuutarha, johon sisältyi japanilaisen puutarha-asiantuntijan suomalaisesta kivestä suunnittelema vesiaihe. Lisäksi ulkopuutarhaan oli istutettu runsaasti ruusuja, pioneja ja perennoja. Puutarhojen lisäksi Gardeniassa oli myös muuta toimintaa. Gardeniasta vuokrattiin kokoustilaa ja juhlatilaa pieniin ja suuriin tilaisuuksiin, ja Gardenian tiloissa toimi helsinkiläisiä koululuokkia luontoon tutustuttava luontokoulu Töyhtöhyyppä. Aulassa toimi lounasravintola/kahvila ja infopisteestä saattoi ostaa pieniä matkamuistoja ja jonkin verran viherkasveja. Gardeniassa työskenteli yhdeksän vakituista työntekijää.Viikin Gardeniaa uhkaa lopettaminen Helsingin uutiset 14.3.2014. Toimitusjohtajana toimi Sari Oikarinen. Helsingin kaupunki omisti Gardeniasta 91 prosenttia ja Helsingin yliopisto loput. Helsingin kaupunginhallitus päätti kesäkuussa 2015 lopettaa Gardenian toiminnan, jota ei ollut saatu taloudellisesti kannattavaksi. Puutarha oli viimeisen kerran avoinna maanantaina 30. marraskuuta 2015. Rakennus oli sen jälkeen tyhjillään, kunnes elokuussa 2020 sen kerrottiin siirtyvän olutpanimo CoolHead Brew’n käyttöön vuonna 2021. Rakennuksen on suunnitellut arkkitehti Hannu Tikka. ==Lähteet== == Aiheesta muualla == Luokka:Suomen kasvitieteelliset puutarhat Luokka:Helsingin nähtävyydet Luokka:Viikki
Hans Hahn

Hans Hahn (27. syyskuuta 1879 – 24. heinäkuuta 1934)MacTutor History of Mathematics Archive: Hans Hahn. oli itävaltalainen matemaatikko, joka antoi merkittävän panoksen funktionaaliseen analyysiin, topologiaan, joukko-oppiin, variaatiolaskentaan, reaalianalyysiin ja järjestysteoriaan. Hahn oli myös hyvin kiinnostunut filosofiasta ja hän oli Wienin piirin jäsen. Hahn opiskeli Technische Hochschulessa Wienissä, sekä Strasbourgissa, Münchenissä ja Göttingenissä. Hänet nimitettiin opettajaksi Wieniin vuonna 1905 ja hänestä tuli matematiikan professori vuonna 1921. Vuosina 1905–1906 Hahn toimi Otto Stolzin sijaisena Innsbruckissa. Hahnin mukaan on nimetty: * Hahnin–Banachin lause * Hahnin hajotuslause * Hahnin upotuslause * Hahnin–Kolmogorovin lause * Hahnin–Mazurkiewiczin lause * Vitalin–Hahnin–Saksin lause == Lähteet == Luokka:Itävaltalaiset matemaatikot Luokka:Wienin piiri Luokka:Vuonna 1879 syntyneet Luokka:Vuonna 1934 kuolleet
Lännenpihta

Lännenpihta (Abies lasiocarpa) on pihta, jota tavataan Kalliovuorten läheisyydessä. Se on suurehko ikivihreä paljassiemeninen puu. Lännenpihta kasvaa tyypillisesti noin 20 metriä korkeaksi, mutta suurin mitattu puu oli noin 50 metriä korkea. Rungon läpimitta voi olla metrin luokkaa. Lännenpihta viihtyy pohjoisessa 300–900 metrin korkeudessa ja etelässä 2 400–3 650 metrin korkeudessa.Paghat garden Lännenpihdan lehdet ovat 1,5–3,0 senttimetriä pitkiä littanoita neulasia, väriltään vihreitä, yläpuolelta harmahtavia. Kävyt ovat 6–12 senttimetriä pitkiä ja kypsinä mustanvioletteja.subalpine fir Virginia Tech ==Käyttö== Lännenpihdan puuainesta käytetään rakentamisessa ja paperin valmistuksessa. Se on myös Pohjois-Amerikassa suosittu joulukuusi. Suomessa lännenpihta on käyttökelpoinen koristepuu, joka on osoittautunut kestäväksi aina vyöhykkeelle VI asti.Lännenpihta Pikkupuu == Lähteet == == Aiheesta muualla == *Pinkka – Lajintuntemuksen oppimisympäristö: Lännenpihta (Abies lasiocarpa) *Metla: Lännenpihta (Abies lasiocarpa) *Arboretum Mustila: Lännenpihta (Abies lasiocarpa) *ITIS: Abies lasiocarpa *United States Department of Agriculture (USDA): Abies lasiocarpa *USDA Forest Service: Subalpine Fir (Abies lasiocarpa) Luokka:Pihdat
Karisjärvi (Lohjan kylä)

Karisjärvi (Ahonpää) on Lohjan Pusulassa sijaitseva kylä. Karisjärvellä sijaitsee samanniminen järvi, ja kylän halki kulkee Karisjärventie (yhdystie 1282).Karisjärvi , Vesientila.fi, viitattu 29.12.2014. Karisjärvi ja Ahonpää ovat syntyneet samasta kantakylästä, mutta olivat 1500-luvulla eriytyneet omiksi kylikseen.Jussila Osmo: Pusulan historia 1977, sivu 21, katso Lohja, Ahonpää , Kulttuuriympäristön rekisteriportaali -sivusto, Museovirasto 21.3.2013, viitattu 29.12.2014. Kylässä toimii Ahonpään ja Karisjärven kylätoimikunta, joka olisi halunnut kylän alueen yhdistettäväksi Lohjan sijasta mieluummin Karkkilaan tai Vihtiin vuoden 2013 alusta toteutuneessa kuntaliitoksessa.Nej till delning av Nummi-Pusula, Svenska Yle 7.9.2012, viitattu 29.12.2014. Ainakin 1920-luvulta asti kylässä on toiminut Ahonpään ja Karisjärven työväenyhdistys.Työväenyhdistyksen johtokunta ryhmäkuvassa, Ahonpään ja Karisjärven työväenyhdistys, Työväen arkisto, kuva n:o TA3502, viitattu 29.12.2014.Kunnallistoimikunnan jäsenet 2014 – 2015 , Lohjan Demarit, viitattu 29.12.2014. ==Lähteet== Luokka:Pusulan kylät
Messier 43

Messier 43 tai De Mairanin kaasusumu (M43, NGC 1982) on Orionin tähdistössä sijaitseva pisaranmuotoinen kaasusumu, jonka Jean-Jacques Dortous de Mairan löysi ennen vuotta 1731. Se sijaitsee aivan "isoveljensä" Orionin suuren kaasusumun pohjoispuolella pimeän sumun erottamana. == Lähteet == == Aiheesta muualla == * SEDSin Messier -sivut M43:sta 043 M043 1982 Luokka:Orionin haara
Olaf Beyer

Olaf Beyer (s. 4. elokuuta 1957 Grimma) on entinen itäsaksalainen 800 metrin juoksija. Potsdamilaisen Olaf Beyerin uran paras vuosi oli 1978. Hän sai talvella sisäratojen EM-kisoissa 800 metrillä hopeaa Suomen Markku Taskisen jälkeen. Prahan EM-kisoissa samana syksynä hän paransi 800 metrin loppukilpailussa ennätystään kahdella sekunnilla ja voitti kultaa ajalla 1.43,84, joka oli kaikkien aikojen neljänneksi nopein aika 800 metrillä. Himmeämmille mitaleille jäivät suosikit, tuleva olympiavoittaja Steve Ovett ja tuleva maailmanennätysjuoksija Sebastian Coe. Syksyllä 1978 Beyer loukkasi jalkansa pelatessaan jalkapalloa, eikä leikkauskaan korjannut jalkaa entiselleen. Beyer osallistui Moskovan 1980 olympialaisiin, mutta karsiutui välierissä. Los Angelesin 1984 olympialaisiin hän ei päässyt olympiaboikotin vuoksi. Hän lopetti uransa kauden 1985 jälkeen. Beyer on ammatiltaan matematiikan, fysiikan ja tietotekniikan opettaja. Hän jatkaa edelleen juoksuharrastusta. Hänen isänsä kilpaili aikoinaan keskimatkoilla ja hänen poikansa Stefan Beyer kilpailee 400 metrin juoksussa. Olaf Beyerin valmentaja oli Bernd Dießner. ==Saavutukset== * EM-kultaa 800 metrillä Prahassa 1978 (aika 1.43,84) * EM-hallihopeaa 800 metrillä Milanossa 1978 (aika 1.47,68) ==Parhaat tulokset vuosittain== Vuosi 800 metriä 1 500 metriä 1972 2.05,5 - 1973 1.55,5 4.07,0 1974 1.50,8 3.55,8 1975 1.50,3 3.49,3 1976 1.46,8 3.42,6 1977 1.46,1 3.47,3 1978 1.43,84 3.37,1 1979 1.46,6 - 1980 1.45,5 3.39,5 1981 1.44,31 3.35,58 1982 1.45,09 3.38,30 1983 - 3.37,45 1984 1.46,60 3.39,28 1985 - 3.40,96 ==Lähteet== * Juoksija-lehti 12/1985, s. 60. Luokka:Itäsaksalaiset keskimatkojen juoksijat Luokka:Vuonna 1957 syntyneet Luokka:Elävät henkilöt
Helinä Marjamaa

Ritva Helinä Marjamaa (o.s. Laihorinne; s. 5. kesäkuuta 1956 Evijärvi) on suomalainen pikajuoksija. Marjamaa on ainoa suomalaisyleisurheilija, joka on juossut 100 metrin MM-finaalissa. Hän sijoittui kuudenneksi vuonna 1983. Seuraavana vuonna hän karsiutui 100 metrin olympiafinaalista yhdellä sadasosasekunnilla. Hän edusti urallaan Evijärven Urheilijoita, HKV:tä, Lappajärven Veikkoja ja Kauhajoen Karhua. Hänen valmentajanaan toimi aviomies Tapio Marjamaa. Aktiiviurallaan Marjamaa voitti 100 metrin juoksussa SM-kultaa kuudesti ja 200 metrin juoksussa neljästi. Lisäksi sisäradan SM-kilpailuista kotiin viemisiksi kertyi kolme kultaa ja yksi hopea 60 metrin juoksusta. Helinä Marjamaan setä oli kansallisen tason kiekonheittäjä Lauri Laihorinne, jonka puoliso oli pikajuoksija Maija Laihorinne (o.s. Koivusaari). Helinä Marjamaa valmistui ylioppilaaksi 1975 Evijärven lukiosta ja filosofian maisteriksi pääaineena kemia 1986 Jyväskylän yliopistosta. == Henkilökohtaiset ennätykset == * 50 m (sisärata): 6,27 SE Grenoble, Ranska (EM-kisat) 22. helmikuuta 1981 * 60 m (sisärata): 7,1h Lahti (kansallinen kilpailu) 11. helmikuuta 1982 * 100 m (ulkorata): 11,13 SE Lahti (kansallinen kilpailu) 11. heinäkuuta 1983 * 200 m (ulkorata): 22,86 Helsinki (MM-kisat) 13. elokuuta 1983 * 300 m (ulkorata): 40,3h Kuusankoski (kansallinen kilpailu) 22. heinäkuuta 1972 * Pituushyppy: 626 Tokio, Japani (maaottelu) 20. syyskuuta 1980 * h = käsiajanotolla saatu tulos, ei suoraan vertailukelpoinen. == Saavutukset aikuisten sarjoissa == * sisäratojen SM-kultaa 60 m juoksussa 1978, 1980, 1982 * SM-kultaa 100 m juoksussa 1978, 1979, 1981, 1982, 1983, 1984 * SM-kultaa 200 m juoksussa 1979, 1981, 1983, 1984 * sisäratojen SM- hopeaa 60 m juoksussa 1979 * SM-hopeaa 100 m juoksussa 1977 * SM-hopeaa 200 m juoksussa 1978 * SM-pronssia 100 m juoksussa 1972 == Arvokisaedustukset aikuisten sarjoissa == * EM-Praha 1978 100 m 7. välierässä, 200 m 6. alkuerässäMartiskainen et al, s. 420 * Halli EM-kisat 1979 Wien 60 m 3. välierässäMartiskainen et al, s. 430 * Halli EM-kisat 1980 Sindelfingen 60 m 6. finaalissa * Moskovan olympiakisat 1980 100 m 5. alkuerässäMartiskainen et al, s. 397 * Halli EM-kisat 1981 Grenoble 50 m 4. välierässä SE-ajalla * Halli EM-kisat 1982 Milano 60 m 6. finaalissa * EM-Ateena 1982 100 m 7. välierässäMartiskainen et al, s. 421 * MM-Helsinki 1983 100 m 6. finaalissa, 200 m 5. välierässä, 4 × 100 m 7. alkuerässäMartiskainen et al, s. 401 * Los Angelesin olympiakisat 1984 100 m 5. välierässä, 200 m 6. välierässä == Lähteet == * * === Viitteet === Luokka:Suomalaiset pikajuoksijat Luokka:Kokkolan kaupunginvaltuutetut Luokka:Vuonna 1956 syntyneet Luokka:Elävät henkilöt Luokka:Kansallisen Kokoomuksen poliitikot Luokka:Keski- Pohjanmaan aluevaltuutetut
Kaukasianpihta

Kaukasianpihta eli nordmanninpihta (Abies nordmanniana) on pihtalaji, jota tavataan Mustanmeren itä- ja eteläpuolella olevilla vuorilla. Lajin tieteellinen nimi on annettu suomalaisen kasvitieteilijän Alexander von Nordmannin mukaan. ==Ulkonäkö== Kaukasianpihta on suuri ainavihanta puu, jonka runko on noin 60 metriä korkea, ja joka on halkaisijaltaan yli 2 metriä. Suurin mitattu puu on luultavasti ollut 78 metriä korkea.Kaukasianpihta Pikkupuu Kaukasianpihta viihtyy 900–2 200 metrin korkeudessa vuorilla, joissa sataa yli 1 000 millimetriä. Kaukasianpihdan lehdet ovat neulanmuotoisia, littanoita neulasia ja ne ovat 1,8–3,5 senttimetriä pitkiä ja 2 millimetriä leveitä. Neulaset ovat kiiltäviä ja tummanvihreitä. Kaukasianpihdan kävyt ovat 10–20 senttimetriä pitkiä ja 4–5 senttimetriä leveitä. ==Käyttö== Kaukasianpihtaa käytetään erittäin paljon joulukuusena, sillä sen lehvästö tuoksuu miellyttävälle, neulaset eivät ole teräviä, eivätkä ne tipu pienimmästäkin kosketuksesta. Puu on pehmeää ja vaaleaa, ja sitä käytetään yleisesti rakennuksien ja paperin valmistuksessa. == Lähteet == == Aiheesta muualla == * Suomen Lajitietokeskus: Kaukasianpihta – Abies nordmanniana * Metla: Kaukasianpihta (Abies nordmanniana) * Arboretum Mustila: Kaukasianpihta (Abies nordmanniana) * The IUCN Red List Luokka:Pihdat
Jude Deveraux

Jude Deveraux (Jude Gilliam White Montassir, s. 1947 Fairdale, Kentucky) on yhdysvaltalainen kirjailija, joka tunnetaan erityisesti romanttisista historiallisista romaaneistaan (kuten Ylämaa-sarja). Ylämaa-sarja tunnettiin aluksi nimellä ”Montgomery Kronikat”, kunnes lukijat alkoivat nimittää niitä Ylämaa-kirjoiksi teosten nimien vuoksi. Melkein kolmekymmentä hänen kirjaansa ovat yltäneet bestseller-listoille. ==Teokset== *The Enchanted Land (1978) *The Black Lyon (1980) *Velvet Angel (1981, Ylämaan enkeli 1995) *Velvet Promise (1981, Ylämaan lupaus 1995) *Highland Velvet (1982, Ylämaan taika 1994) *Casa Grande (1982) *Velvet Song (1983, Ylämaan laulu 1995) *Sweetbriar (1983) *Counterfeit Lady (1984) *Lost Lady (1985) *River Lady (1985) *Twin of Ice (1985) *Twin of Fire (1985) *The Temptress (1986, Viettelys 1987) *The Raider (1987, Merisissi 1989 / Kaappaaja 1997) *The Princess (1987, Prinsessa 1990) *The Awakening (1988, Herääminen 1999) *The Maiden (1988) *The Taming (1989) *A Knight In Shining Armor (1989, Pelastava ritari 1992) *Wishes (1989) *Mountain Laurel (1990, Laakeripuu 1991) *The Conquest (1991) *The Duchess (1991, Herttuatar 1996) *Eternity (1992, Tie unelmiin 2006) *Sweet Liar (1992, Suloisia valheita 2005) *Remembrance (1994) *Change of Heart (Simple Gifts and A Holiday of Love -antologiassa 1994) *Just Curious (Simple Gifts and A Gift of Love -antologiassa 1995) *The Heiress (1995, Perijätär 1996) *Legend (1996, Legenda 1998) *The Teacher (Upon a Midnight Clear -antologiassa 1997) *An Angel For Emily (1998) *The Blessing (1998, Siunaus 1999) *High Tide (1999, Montgomeryn salaisuus 2000) *Temptation (2000, Ylämaan lumous 2002) *Unfinished Business *The Summerhouse (2001, Tunteiden talo 2002) *The Mulberry Tree (2002, Silkkiäispuu 2003) *Forever (2002) *Wild Orchids (2003, Villiorkidea 2004) *Forever And Always (2003) *Holly (2003) *Always (2004) *First Impressions (2005, Ensimmäinen kosketus 2007) *Carolina Isle (2005) *Someone To Love (2007) *Secrets (2008) *Return to Summerhouse (2008) *Lavender Morning (2009) *Days of Gold (2009) *Scarlett Nights (2010) *The Scent of Jasmine (2010) *Heartwishes (2011) *Moonlight in the Morning (2011) ==Aiheesta muualla== *Jude Deverauxin kotisivu Luokka:Yhdysvaltalaiset kirjailijat Luokka:Vuonna 1947 syntyneet Luokka:Elävät henkilöt
Tydeus

Tydeus oli kreikkalaisessa mytologiassa Deipylen aviomies ja Diomedeen isä. Hänen isäkseen mainitaan Oineus ja äidikseen joko Periboia tai Gorge. Aiskhyloksen näytelmässä Seitsemän Thebaa vastaan hän oli yksi seitsemästä hyökkääjästä. Hyökkäyksen aikana Melanippos tappoi tämän puolustaessaan porttia. Tydeuksen setä Agrios karkotti tämän Kalydonista, koska Tydeus joko tappoi veljensä, erään toisen setänsä tai kahdeksan serkkuaan. Hän matkusti Argokseen, jossa hän nai Deipylen, kuningas Adrastoksen tyttären. Kuningas suostui auttamaan Tydeusta saamaan Kalydonin takaisin hallintaansa, mutta päätti auttaa ensin Polyneikestä samaan Theban valtaistuimen itselleen. Homeros viittaa Iliaassa useampaan otteeseen Tydeuksen rooliin Theban hyökkäyksen aikana. Ennen taistelun alkamista Tydeus lähetettiin kaupunkiin viemään viestiä kadmoslaisille. Hän löysi heidät kestitsemässä Eteokleen talosta ja haastoi heidän kilpailuihin, jotka hän kaikki voitti Athenen avustuksella. Raivoissaan ryhmän johtajat lähettivät viisikymmentä miestä Maionin ja Polyfonteen johdolla hyökkäämään Tydeuksen kimppuun hänen palatessaan joukkojensa luokse. Tydeus kuitenkin tappoi heidät kaikki Maionia lukuun ottamatta, jonka Athene neuvoi säästämään. Theban hyökkäyksen aikana Melanippos haavoitti Tydeusta kuolettavasti, mutta tämän onnistui tappaa lyöjänsä ja syödä hänen aivonsa. Tämä järkytti Athenea, joka oli tehdä suojatistaan kuolemattoman. Luokka:Kreikkalainen mytologia
Honshunpihta

HonshunpihtaSuomen Lajitietokeskus: Honshunpihta – Abies mariesii Viitattu 8.12.2022. (myös muodossa honsunpihta tai honšunpihta) eli aomorinjalokuusi (Abies mariesii) on pihtalaji. Lajia tavataan Japanissa, Honshūn saaren keski- ja pohjoisosien vuorilla. Se on suuri, ainavihanta paljassiemeninen puu, jonka runko voi kasvaa 15–30 metriä korkeaksi ja halkaisijaltaan yli 0,8 metriä paksuksi. Honshunpihta viihtyy Honshūn pohjoisosissa 750–1 900 metrin korkeudessa ja Honshūn keskiosissa 1 800–2 900 metrin korkeudessa paikoilla, joilla sataa paljon ja joilla on kesäisin viileää sekä kosteaa ja talvella sataa paljon lunta. Honshunpihdan lehdet ovat neulanmuotoisia, littanoita neulasia ja ne ovat 1,5–2,5 senttimetriä pitkiä ja 2 millimetriä leveitä. Neulaset ovat mattapintaisia ja tummanvihreitä. Honshunpihdan kävyt ovat 5–11 senttimetriä pitkiä ja 3–4 senttimetriä leveitä. Käpyjen väri on tummanvioletinsininen. Honshunpihtaa käytetään joskus puisto- ja pihapuuna.Honshunpihta PikkuPuu == Lähteet == == Aiheesta muualla == * Finto: Kassu – Kasvien suomenkieliset nimet: Abies mariesii Luokka:Pihdat Luokka:Aasian puut
Palterohapero

Palterohapero (Russula vesca) on haperoiden sukuun kuuluva, miedon pähkinäisen makuinen sieni, joka kasvaa tuoreissa havu- ja lehtimetsissä. Se on erinomainen ruokasieni. Palterohaperon lakki on punainen tai ruskeanpunainen ja himmeä, leveydeltään 5–10 senttimetriä. Lakkia peittävä pintakelmu loppuu ennen sen reunaa. Malto on valkoista ja kiinteää. Kosketuskohdista se muuttuu ruskeaksi. Jalka on valkoinen 2–7 senttimetriä pitkä ja tyveä kohden suippeneva. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: palterohapero (Russula vesca) * Luontoportti: Palterohapero (Russula vesca) Luokka:Haperot
Fabíola Molina

Fabíola Pulga Molina (s. 25. toukokuuta 1975, São José dos Campos, São Paulo) on entinen brasilialainen uimari, joka osallistui kotimaansa riveissä Kesäolympialaisiin 2000. Hän voitti kaksi kultaa Pan American Gameseissä, naisten 4x100 metrin vapaauintiviestissä (1995 ja 1999). == Lähteet == *UOL.com Luokka:Brasilialaiset uimarit Luokka:Vuonna 1975 syntyneet Luokka:Elävät henkilöt
ILife

iLife on Applen OS X -käyttöjärjestelmälle kehittämä ohjelmistopaketti, joka sisältää ohjelmat iPhoto, iMovie, iDVD, GarageBand ja iWeb. Ohjelmistopaketti on pyritty suunnittelemaan mahdollisimman helppokäyttöiseksi mutta kuitenkin riittävän monipuoliseksi tavallisille kuluttajille. iMovien, iTunesin, iDVD:n, iPhoton, GarageBandin ja iWebin ensimmäiset versiot julkaistiin erikseen edellä mainitussa järjestyksessä. iMovie, iTunes ja iPhoto olivat alun perin saatavilla ilmaisena Applen verkkosivuilta, kun iDVD oli saatavilla vain tietokoneille, joissa oli SuperDrive-asema. Ohjelmistot koottiin yhteen pakettiin tammikuussa 2003, jolloin julkaistiin iLifen ensimmäinen versio. iLife '11 julkaistiin lokakuussa 2010, ja se vaatii Mac OS X:n version 10.6.3 tai uudemman. Ohjelmisto toimitetaan uusien Macintosh-koneiden mukana, mutta sen voi ostaa myös erikseen. == Julkaisut == Versio Esittelytapahtuma OS X iPhoto iTunes iMovie iDVD GarageBand iWeb iLife Macworld Conference & Expo – 3. tammikuuta 2003 10.1 2 3 3 3 - - iLife '04 Macworld Conference & Expo – 6. tammikuuta 2004 10.2.6 4 4.2 4 4 1 - iLife '05 Macworld Conference & Expo – 11. tammikuuta 2005 10.3.4 5 4.7.1 HD 5 5 2 - iLife '06 Macworld Conference & Expo – 10. tammikuuta 2006 10.4.3 6 6.0.2 HD 6 6 3 1 iLife '08 Erityistapahtuma – 7. elokuuta 2007 10.4.9 7.0 Ei sisällytetty 7.0 7.0 4.0 2.0 iLife '09 Macworld Conference & Expo – 6. tammikuuta 2009 10.5.6 8.0 Ei sisällytetty 8.0 7.0.3 5.0 3.0 iLife '11 Erityistapahtuma – 20. lokakuuta 2010 10.6.3 iPhoto '11 Ei sisällytetty iMovie '11 7.1 GarageBand '11 3.0.2 == Katso myös == *iTunes *iWork == Lähteet == == Aiheesta muualla == *Apple: iLife Luokka:Applen ohjelmistot Luokka:Mac OS -ohjelmat
Jeff Green (kilpa-autoilija)

Jeff Green (s. 6. syyskuuta 1962, Owensboro, Kentucky, Yhdysvallat) on yhdysvaltalainen NASCAR-kuljettaja. Hän ajaa numerolla 43 NASCAR-sarjaa, ja hänen pääsponsorinsa on Cheerios. Green oli NASCAR Sprint cup seriesissä kuusitoista kertaa kymmenen parhaan joukossa, muttei voittanut kertaakaan. NASCAR Nationwide seriesissä Green jatkaa uraansa edelleen, ja on voittanut kilpailun kuusitoista kertaa, ja on ollut huikeat 127 kertaa kilpailun kymmenen parhaan joukossa. == Aiheesta muualla == * Virallinen sivu Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1962 syntyneet Luokka:Elävät henkilöt
Genera

Genera on yhdysvaltalaisen Symbolics-yhtiön käytännössä jo unhoon painuneiden Lisp-koneiden oliopohjainen käyttöjärjestelmä ja kehitysympäristö. Se on toteutettu Lisp-ohjelmointikielen eri murteilla. == Aiheesta muualla == * Kuvaus Genera-kehitysympäristöstä * Kuvaruutukaappauksia kehitysympäristöstä Luokka:Käyttöjärjestelmät Luokka:Ohjelmointiympäristöt Luokka:Lisp
Lennon & McCartney Songbook

Lennon & McCartney Songbook on vuonna 1990 julkaistu kokoelma-albumi, jolla on Paul McCartneyn ja John Lennonin kappaleita muiden esittäminä. Seuraavana vuonna ilmestyi Lennon & McCartney Songbook Volume 2. Kaikki kappaleet ovat Lennon & McCartneyn. == Kappaleet == # Lucy in the Sky with Diamonds - Elton John - (1974) # Let It Be - Aretha Franklin - (1971) # Here There and Everywhere - Emmylou Harris - (1976, albumilta Elite Hotel) # Anytime at All - Nils Lofgren - (1986, albumilta Code Of The Road) # Day Tripper - Otis Redding - (1967) # With a Little Help from My Friends - Joe Cocker - (1968) # Hey Jude - Wilson Pickett - (1968) # In My Life - Judy Collins - (1967, albumilta Colors Of The Day) # I Call Your Name - The Mamas & the Papas - (1967) # Got to Get You Into My Life - Cliff Bennett and The Rebel Rousers - (1966) # Tomorrow Never Knows - Monsoon - (1982, albumilta Third Eye) # Get Back - Ike & Tina Turner - (1969) # I Saw Her Standing There - Tiffany - (1968) # Please Please Me - Flamin' Groovies - (1979, albumilta Jumpin' In The Night) # Things We Said Today - Cliff Richard - (1966, EP:ltä La La La La La) # Nowhere Man - Three Good Reasons - (1966) # I've Just Seen a Face - The Dillards - (1968, albumilta Wheatstraw Suite) # From Me to You - Bobby McFerrin - (1986, albumilta Spontaneous Invention) # She Came In Through the Bathroom Window - Joe Cocker - (1969) # Its for You - Three Dog Night - (1969) # Step Inside Love - Cilla Black - (1968) # Bad To Me - Billy J Kramer & The Dakotas - (1963) # Yesterday - Marianne Faithfull - (1965) # You've Got to Hide Your Love Away - The Silkie - (1965) == Lähteet == CD-levy VSOP CD 160 (The Connoisseur Collection Ltd., 1990) Luokka: Vuoden 1990 kokoelma-albumit
Ampumahiihto talviolympialaisissa 1960

VIII talviolympialaisissa Squaw Valleyssä vuonna 1960 ampumahiihto oli ensimmäistä kertaa olympialaisten ohjelmassa. Ampumahiihdossa järjestettiin yksi kilpailutapahtuma: miesten 20 kilometrin kilpailu. == Miehet == === 20 km === Sija Maa Kilpailija Aika / ohilaukaukset 1 Klas Lestander 1.33.21,6 / 0 2 Antti Tyrväinen 1.33.57,7 / 2 3 Aleksandr Privalov 1.34.54,2 / 3 4 Vladimir Melanin 1.35.42,4 / 4 5 Valentin Pšenitsyn 1.36.45,8 / 3 6 Dmitri Sokolov 1.38.16,7 / 5 7 Ola Wærhaug 1.38.35,8 / 1 8 Martti Meinilä 1.39.17,0 / 5 == Lähteet == * * Luokka:Talviolympialaiset 1960 1960 Luokka:Yhdysvaltain hiihto
Tollandin piirikunta

Tollandin piirikunta sijaitsee Yhdysvaltojen Connecticutin osavaltion koillisosassa. Vuoden 2010 väestönlaskennassa piirikunnan asukasluku oli 152 691. Piirikunnan pinta-ala on yhteensä 1 080 km². Piirikunta on perustettu vuonna 1785. Tollandin piirikunnan suurimmat asutuskeskukset vuoden 2010 väestönlaskennan mukaan ovat: # Vernon 29 179 # Mansfield 26 543 # Ellington 15 602 # Tolland 15 052 # Coventry 12 435 # Stafford 12 087 # Somers 11 444 # Hebron 9 686 # Willington 6 041 # Columbia 5 485 # Bolton 4 980 # Andover 3 303 # Union Town 854 asukasta. == Lähteet == == Aiheesta muualla == Luokka:Connecticutin piirikunnat
Tiiralokki

Tiiralokki (Larus sabini) on pienehkö arktinen lokki, joka kuuluu rantalintujen lahkoon. Lajin vanha tieteellinen nimi oli Xema sabini. Tiiralokin kuvaili ja nimesi Edward Sabine 1819. == Koko ja ulkonäkö == Linnun pituus on 30–36 cm, siipien kärkiväli 80–87 cm ja paino 155–213 g. Juhlapukuinen vanha lintu on puvultaan pääosin valkoinen, vain siipien yläpinnalla on harmaata ja pää on tummanharmaa. Uloimmat käsisulat ovat mustat. Tummassa nokassa on vaalea kärki. Talvipuvussa vanhan linnun pää on valkea mutta niskassa on selkeä tumma kuviointi. Nuori lintu on valkoisen ja harmaanruskean kirjava, ja siivellä on tyypillinen musta–valko-harmaa kuviointi. Talvella nuorellakin linnulla on niskassa ja pään takaosassa tummaa kuviointia. Kaikissa puvuissa hyvä tuntomerkki on tiiramainen haarapyrstö. == Esiintyminen == Arktinen laji, joka elää Pohjois–Kanadassa, Grönlannissa ja Koillis–Siperiassa. Huippuvuorilla pesii noin 5 paria. Maailman populaatio on kooltaan 330 000–700 000 yksilöä. Harhautuneena tavataan myös muualla Euroopassa. Suomessa tiiralokki on tavattu 10 kertaa. Ensimmäinen havainto on 13. lokakuuta 1929 Porista, ja toistaiseksi tuoreimmat 20. elokuuta 2006 TaipalsaareltaRariteettikomitea , 22. lokakuuta 2008 Utajärven Ahmakselta Lehtiviite, Kainuun Sanomat, luettu 24.10.2008 sekä 27.8.2013 Vesilahdella. Alaskan ja Siperian tiiralokit muuttavat viimeistään elokuussa Beringin salmen kautta pitkin Pohjois-Amerikan länsirannikkoa aina Perun ja Chilen rannikoille saakka. Ne lähtevät takaisin pesimäseuduilleen huhtikuusta alkaen. Itäisen Kanadan ja Grönlannin populaatiot muuttavat elokuussa ja syyskuun alussa kaakkoon Iberian niemimaan rannikoille, josta ne jatkavat Afrikan länsirannikkoa pitkin aina Namibiaan ja Etelä-Afrikkaan saakka. Paluu pesimäalueille alkaa huhti–toukokuun vaihteen tienoilla.Muutto == Elinympäristö == Pesii pieninä yhdyskuntina tundralla merenrannikolla sekä jokien ja järvien rannoilla. Taimyrin niemimaan suurin tunnettu yhdyskunta käsittää noin 30 paria. Talvehtimisalueilla tiiralokit viettävät lähes koko aikansa valtamerellä 2–150 km rannikolta. == Lisääntyminen == Pesintä alkaa kesäkuussa tai heinäkuun alussa. Pesä on maassa ja munia on 3, joskus 2. Haudonta kestää noin 23 päivää. == Ravinto == Syö kaikenlaisia pieniä mereneläviä. Ryöstää munia lapintiirojen pesistä. == Lähteet == == Aiheesta muualla == * Luokka:Lokit
Leda

Leda (, myös ) oli kreikkalaisessa mytologiassa Aitolian kuninkaan Thestioksen tytär ja Spartan kuninkaan Tyndareuksen puoliso.Castren & Pietilä-Castren 2000, s. 297 Ylijumala Zeus rakastui Ledaan ja vietteli tämän joutseneksi tekeytyen. Paeten häntä takaa ajavaa kotkaa Zeus teeskenteli etsivänsä turvaa Ledan sylistä. Tämä kiintyi joutseneen, ja heidän suhteensa, jonka kerrotaan tapahtuneen samana yönä kuin jona Leda makasi miehensä kanssa, tuloksena oli kaksi munaa, joista kuoriutuivat Helena, Klytaimestra, Kastor ja Polydeukes. On hieman epäselvää, ketkä lapsista olivat kuolevaisen kuninkaan ja ketkä kuolemattoman jumalan jälkeläisiä. Homeroksen Iliaassa kerrotaan, kuinka Helena katsoo alas Troijan muureilta ja ihmettelee, miksei hän näe veljiään akhaijien joukossa. Kertoja huomauttaa, että he molemmat ovat jo kuolleita, mikä viittaisi siihen, että ainakin varhaisimpien perinteiden mukaan molemmat olisivat olleet kuolevaisia. Yleensä kuitenkin Helena ja Polydeukes on luettu kuolemattoman Zeuksen jälkeläisiksi, kun taas Kastor ja Klytaimestra olisivat Tyndareuksen lapsia. Ledalla oli myös muita tyttäriä Tyndareuksen kanssa: Timandra, Foibe ja Filonoia. Toinen versio myytistä kertoo, että Helenan äiti olisikin Nemesis, joka myös olisi tullut raskaaksi joutsenhahmoiselle Zeukselle. Paimen löysi munan ja antoi sen Ledalle, joka huolellisesti säilytti sitä arkussa kunnes se kuoriutui. Munasta syntyneen Helenan Leda adoptoi omaksi tyttärekseen. Myös Zeus juhlisti Helenan syntymää luomalla Joutsenen tähdistön taivaalle. == Lähteet == * === Viitteet === == Aiheesta muualla == Luokka:Kreikkalainen mytologia
Lennon & McCartney Songbook Volume 2

Lennon & McCartney Songbook Volume 2 on vuonna 1991 julkaistu kokoelma-albumi, jolla on Paul McCartneyn ja John Lennonin kappaleita muitten esittäminä. Se on jatkoa edellisvuonna julkaistulle Lennon & McCartney Songbookille. Kaikki kappaleet ovat Lennon & McCartneyn. == Kappaleet == # It's Only Love - Gary US Bonds - (1981) # Misery - Flamin' Groovies - (1976, albumilta Shake Some Action) # Blackbird - Billy Preston - (1972, albumilta Music In My Life) # Lady Madonna Fats Domino - (1968) # I Want to Hold Your Hand - Crickets - (1964, albumilta California Sun) # I'll Cry Instead - Joe Cocker - (1964) # Love Me Do - Sandie Shaw - (1969, albumilta Reviewing the Situation) # Help! - Deep Purple - (1968, albumilta Shades of Deep Purple) # There's a Place - Flamin' Groovies - (1979, albumilta Flamin' Groovies Now!) # You Won't See Me - Bryan Ferry - (1973, albumilta These Foolish Things) # She's Leaving Home - Billy Bragg - (1988) # And I Love Him - Esther Phillips - (1965) # For No One - Emmylou Harris - (1975, albumilta Pieces of the Sky) # With a Little Help from My Friends - Wet, Wet, Wet - (1988) # This Boy - Nylons - (1984, albumilta Seamless) # Drive My Car - Bo Street Runners - (1966) # One and One Is Two - Mike Shannon with The Strangers - (1964) # Like Dreamers Do - Applejacks - (1964) # Don't Let Me Down - Dillard & Clark - (1969, albumilta Through the Morning, Through the Night) # I Am the Walrus - Spooky Tooth - (1970, albumilta The Last Puff) # Rain - Todd Rundgren - (1970, albumilta Faithful) # Nobody I Know - Peter & Gordon - (1964) # Hello Little Girl - Fourmost - (1963) # Ticket To Ride - Vanilla Fudge - (1967, albumilta Vanilla Fudge) == Lähteet == CD-levy VSOP CD 162 (Connoisseur Collection Ltd., 1991) Luokka: Vuoden 1991 kokoelma-albumit
Ampumahiihto talviolympialaisissa 1964

IX talviolympialaisissa Innsbruckissa vuonna 1964 ampumahiihto oli toista kertaa olympialaisten ohjelmassa. Ampumahiihdossa järjestettiin yksi kilpailutapahtuma: miesten 20 kilometrin kilpailu. == Miehet == === 20 km === Sija Maa Kilpailija Aika / ohilaukaukset 1 Vladimir Melanin 1.20.26,8 / 0 2 Aleksandr Privalov 1.23.42,5 / 0 3 Olav Jordet 1.24.38,8 / 1 4 Ragnar Tveiten 1.25.52,5 / 3 5 Wilhelm György 1.26.18,0 / 2 6 Józef Rubiś 1.26.31,6 / 2 7 Valentin Pšenitsyn 1.26.59,0 / 2 8 Hannu Posti 1.27.16,5 / 1 == Lähteet == * * Luokka:Talviolympialaiset 1964 1964 Luokka:Itävallan hiihto
Abraxas (albumi)

Abraxas on Santanan toinen studioalbumi. Se julkaistiin Columbia Recordsilla. Debyyttialbumi Santanan seuraajaksi äänitetty Abraxas julkaistiin syyskuussa 1970. Se oli nauhoitettu saman vuoden keväällä. Fred Cateron ja Carlos Santanan tuottama levy yhdistelee muun muassa salsan, bluesin, rock 'n' rollin ja jazzin vaikutteita. Rolling Stone -lehden luettelossa Abraxas sijoittui vuonna 2003 kaikkien aikojen 205. parhaaksi albumiksi. VH1:n vastaavalla listalla levy tuli sijalle 85. Vuonna 2015 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. Se valittiin ainoana Santana-albumina vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Abraxas-levyn ensimmäinen single oli ”Black Magic Woman”, joka oli cover-versio Peter Greenin (Fleetwood Mac) kappaleesta. ”Oye Como Va” on cover Tito Puenten kappaleesta. Näiden lisäksi hidas instrumentaali, ”Samba Pa Ti”, on Santanan tunnetuimpia kappaleita. Albumin kansikuvana on käytetty Mati Klarweinin maalausta Annunciation vuodelta 1961. == Kappaleet == # # # # # # # # # == Lähteet == Luokka:Vuoden 1970 albumit Luokka:Santanan albumit